
|  |  |
| --- | --- |
|  | **RAVNATELJ**  **HRVOJE ČULJAK, dipl.ing.građ.**  KLASA: 400-02/23-01/01  URBROJ: 2196-96-02/1-23-1  Vinkovci, 31. 03. 2023.g. |
|  | UPRAVA ZA CESTE  VUKOVARSKO-SRIJEMSKE ŽUPANIJE  VINKOVCI, Josipa Kozarca 10, Centrala: 032/331-007 Fax: 032/332-454  [www.zuc-vk.hr](http://www.zuc-vk.hr) E-mail: [info@zuc-vk.hr](mailto:info@zuc-vk.hr) , [zupanijska-uprava-za-ceste@vk.htnet.hr](mailto:zupanijska-uprava-za-ceste@vk.htnet.hr)  IBAN: HR9523900011100851064 MB: 1260626 OIB: 56828260771  ——— ——— ——— ——— ——— ——— ——— ——— ——— — |



IZVJEŠĆE O POSLOVANJU UPRAVE ZA CESTE

VUKOVARSKO – SRIJEMSKE ŽUPANIJE

ZA 2022.G.

**S A D R Ž A J**

|  |  |  |
| --- | --- | --- |
| 1. | U V O D |  |
| 2. | OCJENA STANJA ŽUPANIJSKIH I LOKALNIH CESTA  NA PODRUČJU VUKOVARSKO – SRIJEMSKE ŽUPANIJE |  |
| 3. | ODRŽAVANJE ŽUPANIJSKIH I LOKALNIH CESTA  VUKOVARSKO-SRIJEMSKE ŽUPANIJE |  |
| 4. | IZVORI FINANCIRANJA UKUPNIH DJELATNOSTI  UPRAVE ZA CESTE |  |
| 5. | IZVJEŠĆE O FINANCIJSKOM POSLOVANJU UPRAVE ZA CESTE |  |
| 5.1. | Sustav proračunskog računovodstva  i financijskog izvještavanja |  |
| 5.2. | Provođenje Zakona o javnoj nabavi |  |
| 5.3. | Sustav unutarnjih kontrola |  |
| 5.4. | Provođenje propisa vezanih uz uporabu javnih cesta što se plaća pri registraciji motornih i priključnih vozila |  |
| 5.5. | Vanjski nadzor |  |
| 5.6. | Pregled prihoda i primitaka, te rashoda i izdataka Uprave za ceste |  |
| 6. | REDOVNO ODRŽAVANJE ŽUPANIJSKIH  I LOKALNIH CESTA VUKOVARSKO – SRIJEMSKE ŽUPANIJE |  |
| 7. | IZVRŠENJE PROGRAMA GRAĐENJA, REKONSTRUKCIJE,  MODERNIZACIJE I IZVANREDNOG ODRŽAVANJA ŽC I LC |  |
| 8. | IZVRŠENJE TROŠKOVA UPRAVLJANJA UPRAVOM ZA CESTE |  |
| 9. | ZAKLJUČNA RAZMATRANJA |  |

**1. U V O D**

Izvješće o poslovanju Uprave za ceste Vukovarsko-srijemske županije za 2022. godinu, temelji se na normativnim aktima koji su usklađeni sa Zakonom o cestama (NN84/11, NN22/13, NN54/13, NN148/13, NN92/14, NN110/19, 144/21, 114/22)

U sudskom registru Trgovačkog suda u Osijeku upisane su sljedeće djelatnosti (navodimo samo najznačajnije):

„Djelatnost upravljanja, građenja, rekonstruiranja i održavanja županijskih i lokalnih cesta na području Vukovarsko-srijemske županije, a u okviru djelatnosti organizira, odnosno obavlja poslove:

1. projektiranja te ishođenja lokacijske dozvole, građevinske dozvole i uporabne dozvole za županijske i lokalne ceste;
2. građenja i rekonstrukcije županijskih i lokalnih cesta iz čl..23. Zakona o cestama, koji obuhvaćaju:

* pripremu, izradu i ustupanje izrade potrebnih studija te njihovu stručnu ocjenu,
* pokretanje postupka procjene utjecaja zahvata na okoliš, odnosno pokretanja postupka ocjene o potrebi procjene utjecaja zahvata na okoliš,
* pokretanje postupka ocjene prihvatljivosti zahvata za ekološku mrežu,
* ustupanje usluga projektiranja s istražnim radovima,
* ustupanje usluga projektiranja opreme, pratećih objekata i prometne signalizacije,
* ishođenje lokacijskih, građevinskih i uporabnih dozvola, odnosno drugih akata na temelju kojih je dopušteno građenje i uporaba građevine po posebnom propisu,
* ustupanje radova izmještanja komunalne i druge infrastrukture,
* ustupanje geodetskih radova,
* ustupanje radova građenja i rekonstrukcije,
* ustupanje usluga stručnog nadzora građenja,
* organizaciju tehničkog pregleda i primopredaju javne ceste te dijelova javne ceste i objekata na korištenje i održavanje,
* investitorski nadzor nad provođenjem projekata,
* ustupanje revizije projekata u odnosu na osnovne uvjete kojima javna cesta mora udovoljiti u pogledu sigurnosti prometa

1. održavanja županijskih i lokalnih cesta iz članka 26. Zakona o cestama, to su:

* planiranje održavanja i mjera zaštite javnih cesta i prometa na njima,
* redovito i izvanredno održavanje javnih cesta,
* ustupanje radova redovitog i izvanrednog održavanja javnih cesta,
* stručni nadzor i kontrola kakvoće ugrađenih materijala i izvedenih radova održavanja javnih cesta,
* ustupanje usluga stručnog nadzora i kontrole kakvoće ugrađenih materijala i izvedenih radova održavanja javnih cesta,
* osiguranje uklanjanja oštećenih i napuštenih vozila i drugih stvari s javne ceste,
* ophodnja.

1. ostale poslove upravljanja županijskih i lokalnim cestama iz članka 31. Zakona cestama, a to su:

* osiguranje obavješćivanja javnosti o stanju i prohodnosti javnih cesta, izvanrednim događajima na njima i o meteorološkim uvjetima značajnim za sigurno odvijanje prometa,
* vođenje podataka o javnim cestama,
* priprema podloga za pripremu i dodjelu koncesija,
* odlučivanje o korištenju cestovnog zemljišta i obavljanju pratećih djelatnosti na javnim cestama,
* organizacija sustava naplate cestarine na autocestama i objektima s naplatom cestarine,
* praćenje i analiza stanja sigurnosti prometa na javnim cestama,
* izrada izvješća, elaborata, ekspertiza i sličnih materijala za potrebe Hrvatskog sabora, Vlade, Ministarstva, županijske skupštine i župana.

Matični broj Uprave za ceste je 1260626, OIB: 56828260771, a šifra djelatnosti je 4211 «Gradnja cesta i autocesta».

Uprava za ceste je javna ustanova, te svoju djelatnost ne obavlja u cilju stjecanja dobiti. Uprava posluje samostalno i obavlja svoju djelatnost na načelima određenim Zakonom o ustanovama, Zakonom o cestama i drugim aktima.

Organizacijska struktura u Upravi za ceste ustrojena je sukladno registriranim djelatnostima, sa sljedećim organizacijskim jedinicama:

* Organizacijska jedinica Opći poslovi
* Organizacijska jedinica Tehnički poslovi

Uprava za ceste Vukovarsko – srijemske županije ima ustrojeno Upravno vijeće čiji članovi su:

1. Josip Kuterovac, predsjednik

2. Damir Doroghazi, član

3. Mirjana Greifenstein, član

4. Domagoj Marošević, član

5. Marinko Lukenda, član

Struktura izvješća o poslovanju za 2022. godinu, zadržala je koncept koji omogućuje pregled i usporedbu podataka sa ranijim godinama, kao i sa planiranim podacima za 2022. godinu.

**2 . OCJENA STANJA ŽUPANIJSKIH I LOKALNIH CESTA NA PODRUČJU**

**VUKOVARSKO-SRIJEMSKE ŽUPANIJE**

Na osnovi podataka iz Studije ocjenjivanja potreba i optimiziranja održavanja i obnove županijskih i lokalnih na području VSŽ (2007.g.) i u međuvremenu izvedenih radova održavanja i investicijskog ulaganja, izrađena je tablica ocjene stanja kolnika županijskih i lokalnih cesta za 2022.godinu:

**Tablica br.1.:Dužina županijskih i lokalnih cesta na području  
županije prema vrsti kolnika; Stanje na dan 31.12.2022. godine**


|  |  |  |  |
| --- | --- | --- | --- |
| **Kategorija ceste** | **Vrsta kolnika** | | **Ukupno (km)** |
| **Asfalt (km)** | **Ostalo (km)** |
| **Županijske ceste (km)** | **348,01** | **71,41** | **419,42** |
| **Lokalne ceste (km)** | **126,26** | **76,87** | **203,13** |
| **UKUPNO (km):** | **474,27** | **148,28** | **622,55** |

**Grafikon br.1.:** Stanje kolnika ŽC i LC u 2022.g.

Udio asfaltiranih kolnika koncem 2022 godine iznosi 76,2 %, što je u odnosu na 2021. godinu za 0,2% više asfaltiranih kolnika na području Vukovarsko - srijemske županije.

***Tablica broj 2.:* Ocjena stanje kolnika županijskih i lokalnih cesta na području županije;** **Stanje na dan 31.12.2022. godine**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Ceste** | **Ocjena stanja asfaltnih kolnika** | | | | | | | | | | | | **UKUPNO (km)** |
| **0** | | **1** | | **2** | | **3** | | **4** | | **5** | |
| **duljina (km)** | **udio (%)** | **duljina (km)** | **udio (%)** | **duljina (km)** | **udio (%)** | **duljina (km)** | **udio (%)** | **duljina (km)** | **udio (%)** | **duljina (km)** | **udio (%)** |
| **Županijske ceste (km)** | **114,86** | **33,00%** | **29,27** | **8,41%** | **45,38** | **13,04%** | **48,83** | **14,03%** | **53,29** | **15,31%** | **56,38** | **16,20%** | **348,01** |
| **Lokalne ceste (km)** | **36,51** | **28,92%** | **4,87** | **3,86%** | **10,06** | **7,97%** | **31,28** | **24,77%** | **17,46** | **13,83%** | **26,08** | **20,66%** | **126,26** |
| **UKUPNO (km):** | **151,37** | **31,92%** | **34,14** | **7,20%** | **55,44** | **11,69%** | **80,11** | **16,89%** | **70,75** | **14,92%** | **82,46** | **17,39%** | **474,27** |



Iz tablice broj 2. može se zaključiti da je 33,00% županijskih cesta u izvrsnom stanju, što predstavlja povećanje kilometraže kolnika u izvrsnom stanju na području VSŽ u odnosu na 2021.godinu.

U vrlo dobrom stanju je 8,41%.

U dobrom stanju je 13,04% županijskih cesta, a 14,03% u prihvatljivom stanju.

Loše i vrlo loše stanje asfaltnog kolnika županijskih cesta iznosi 109,67 km ili 31,51%, što predstavlja udio smanjenja lošeg i vrlo lošeg stanja kolnika u 2022.godini za 2,24 km u odnosu na 2021.godinu.

Lokalne ceste, s asfaltnim kolnikom, nalaze se u izvrsnom, vrlo dobrom i dobrom stanju u dužini od 51,44km, što je za 3,44 km više u odnosu na prethodnu godinu. U prihvatljivom stanju je 31,28 km lokalnih cesta, dok je u lošem i vrlo lošem stanju 43,54 km.

**3. ODRŽAVANJE ŽUPANIJSKIH I LOKALNIH CESTA**

VUKOVARSKO-SRIJEMSKE ŽUPANIJE

Obzirom na predmet poslovanja Uprave za ceste, određen Zakonom o cestama, tijekom proteklog razdoblja, Uprava za ceste obavljala je, prvenstveno, poslove:

1. ODRŽAVANJA JAVNIH CESTA NA PODRUČJU ŽUPANIJE,
2. GRADNJE I REKONSTRUKCIJE JAVNIH CESTA NA PODRUČJU ŽUPANIJE

A) ODRŽAVANJE JAVNIH CESTA NA PODRUČJU ŽUPANIJE

U okviru održavanja županijskih i lokalnih cesta, dva su temeljna segmenta održavanja:

1. Redovno održavanje županijskih i lokalnih cesta Vukovarsko-srijemske

županije

2. Izvanredno (pojačano) održavanje županijskih i lokalnih cesta.

Ad 1. U okviru redovnog održavanja sadržane su sljedeće aktivnosti

* nadzor nad cestama (ophodarska služba),
* pregledi cesta i objekata,
* održavanje kolnika i bankina,
* održavanje usjeka, zasjeka i nasipa,
* održavanje objekata za odvodnju,
* održavanje opreme cesta i objekata,
* košnja trave i održavanje zelenila,
* održavanje objekata,
* održavanje cesta i objekata u zimskim uvjetima.

Ad 2. U okviru izvanrednog održavanja sadržane su sljedeće aktivnosti:

* priprema i polaganje novih asfaltnih slojeva,
* sanacija mostova,
* obnova svjetlosne signalizacije,
* druge aktivnosti izvanrednog održavanja županijskih i lokalnih cesta.

B) GRADNJA I REKONSTRUKCIJA JAVNIH CESTA NA PODRUČJU ŽUPANIJE

U okviru ovih poslova u proteklom razdoblju sadržane su sljedeće aktivnosti: ishođenje lokacijskih, građevinskih i uporabnih dozvola, odnosno drugih akata, ustupanje geodetskih radova i usluga projektiranja, ustupanje radova građenja i rekonstrukcije, te ustupanje usluga stručnog nadzora.

1. **IZVORI FINANCIRANJA UKUPNIH DJELATNOSTI**

# UPRAVE ZA CESTE

U 2022.g. izvori sredstava za financiranje navedenih djelatnosti Uprave za ceste Vukovarsko-srijemske županije bili su:

* 1. Godišnja naknada za uporabu cesta što se plaća pri registraciji motornih i priključnih vozila,

1. Pomoći iz drugih proračuna

(Ministarstvo mora, prometa i infrastrukture, Općina Bogdanovci, Hrvatske šume, Grad Otok, Općina Tompojevci)

1. Ostale naknade i drugi prihodi
2. **IZVJEŠĆE O FINANCIJSKOM POSLOVANJU UPRAVE ZA CESTE ZA 2022. G.**

Zakonska regulativa koja se primjenjuje u financijskom poslovanju Uprave za ceste:

-Zakon o cestama (NN 84/11, 22/13, 54/13, 148/13, 92/14,110/19, 144/21, 114/22),

- Uzance o građenju ( NN 137/21 ),

-Odluka o razvrstavanju javnih cesta (NN 41/22)

-Pravilnik o naplati godišnje naknade za uporabu javnih cesta što se plaća pri registraciji motornih i priključnih vozila (130/12)

-Pravilnik o visini godišnje naknade za uporabu javnih cesta što se plaća pri registraciji motornih i priključnih vozila (NN 96/15,98/15)

-Zakon o javnoj nabavi (NN120/16, 114/22)

- Pravilnik o planu nabave, registru ugovora, prethodnom savjetovanju i analizi tržišta u javnoj nabavi (NN 101/17, 144/20 )

- Pravilnik o elektroničkoj žalbi u javnoj nabavu ( NN 101/17 )

- Pravilnik o dokumentaciji o nabavi te ponudi u postupcima javne nabave (NN 65/17, 75/20 )

- Pravilnik o nadzoru nad provedbom Zakona o javnoj nabavi (NN 65/17 )

- Pravilnik o primjeni jedinstvenog rječnika javne nabave (NN 6/12)

- Pravilnik o izobrazbi u području javne nabave (NN 65/17 )

- Zakon o proračunu (NN 144/21),

-Pravilnik o polugodišnjem i godišnjem izvještaju o izvršenju proračuna (NN24/13,102/17,01/20,147/20)

-Pravilnik o financijskom izvještavanju u proračunskom računovodstvu (NN 37/22)

-Pravilnik o proračunskom računovodstvu i računskom planu (NN 124/14, 115/15, 87/16, 3/18,126/19,108/20)

-Pravilnik o proračunskim klasifikacijama (NN 26/10, 120/13, 1/2020)

-Zakon o ustanovama (NN 76/93, 29/97, 47/99, 35/08, 127/19, 151/22)

-Zakon o fiskalnoj odgovornosti (NN111/18)

-Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) idr.

* 1. **Sustav proračunskog računovodstva i financijskog izvještavanja za 2022.g.**

Temeljni propisi u okviru kojih je sadržan sustav proračunskog računovodstva:

* Zakon o proračunu
* Pravilnik o financijskom izvještavanju u sustavu proračunskog računovodstva
* Pravilnik o proračunskom računovodstvu i računskom planu
* Zakon o fiskalnoj odgovornosti
* Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila

Sustav računovodstva u Upravi za ceste VSŽ temelji se na opće prihvaćenim računovodstvenim načelima točnosti, istinitosti, pouzdanosti i pojedinačnom iskazivanju poslovnih događaja.

Računovodstvene knjige ustrojene su sukladno odredbama Pravilnika o proračunskom računovodstvu i računskom planu. Računovodstvene knjige vode se uredno, zaključuju se i potpisuju od strane zakonskog predstavnika (ravnatelj). Evidentiranje u računovodstvenim knjigama vrši se na temelju vjerodostojnih knjigovodstvenih isprava, koje su kontrolirane od ovlaštene osobe i potpisane od odgovorne osobe.

Na kraju poslovne godine izvršen je popis imovine, obaveza i potraživanja i sastavljen izvještaj o rezultatima obavljenog popisa.

Za proteklu godinu poslovanja Uprava je, u propisanom roku, dostavila Državnom uredu za reviziju glavne financijske izvještaje, kao i FINA-i te Vukovarsko-srijemskoj županiji.

**5.2. Provođenje Zakona o javnoj nabavi**

Svi poslovi redovnog i izvanrednog održavanja županijskih i lokalnih cesta, građenja i rekonstrukcije, stručnog nadzora, projektiranja, kao i nabava opreme i materijala, ugovoreni su s izvođačima i dobavljačima na osnovi odrednica Zakona o javnoj nabavi i pripadajućih propisa, Pravilnika o procedurama javne i jednostavne nabave i stvaranja ugovornih obveza u Upravi za ceste Vukovarsko - srijemske županije (KLASA: 023-04/19-03/05; UR.BR.:2188/1-06-02/1-19-1; srpanj 2019.g.).

U skladu sa Zakonom o javnoj nabavi Uprava za ceste je:

1. redovito objavljivala prethodno savjetovanje sa zainteresiranim gospodarskim subjektima na web stranicama EOJN, kao i postupak javne nabave u Elektroničkom oglasniku javne nabave u Narodnim novinama,
2. objavljivala obavijesti o sklapanju ugovora u Elektroničkom oglasniku javne nabave u Narodnim novinama,
3. vodila evidenciju o postupku nabave sklopljenih ugovora kroz registar ugovora, te isti objavljivala na web stranicama EOJN Narodnih novina,
4. dostavljala godišnje izvješće o sklopljenim ugovorima i vrijednostima istih Uredu za javnu nabavu Vlade Republike Hrvatske putem Elektroničkog oglasnika javne nabave.

Cjelokupan postupak nabave provodili su ovlašteni predstavnici Uprave za ceste koji posjeduju certifikate za provedbu postupaka javne nabave.

U 2022.g. provedeno je 4 (četiri) otvorena postupka javne nabave te je sklopljeno 5 (pet) ugovora o javnoj nabavi radova temeljem provedenih postupaka nabave u promatranoj godini.

***Tablica broj 3.:*** Javna nabava u 2022g.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | | | | | | | |  |  |  |  |  |
|  |  |  |  |  |  |  |  |  |  |  |  |  |  |
|  |  | |  |  |  |  |  |  |  |  | | --- | --- | --- | --- | --- | --- | --- | --- | | *Ugovoreno po vrstama postupaka*  *(bez obrane i sigurnosti)* | | | | **Izvođenje radova** | | **Ukupno** | | | **Iznos (bez PDV)** | **Br** | **Iznos (bez PDV)** | **Br** | | **Otvoreni postupak** | *Ugovori* |  | *HRK* | 6.520.175,45 | 4 | 6.520.175,45 | 4 | | **Ukupno** | | *HRK* |  | 6.520.175,45 | 4 | 6.520.175,45 | 4 | | | | | | | |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| *Ugovoreno po okvirnim sporazumima* | | | | **Izvođenje radova** | | **Ukupno** | |
| **Iznos (bez PDV)** | **Br** | **Iznos (bez PDV)** | **Br** |
| **Tromjesečna evidencija sklopljenih ugovora** | *Ugovori* |  | *HRK* | 11.286.030,65 | 1 | 11.286.030,65 | 1 |
| **Ukupno** | | *HRK* |  | 11.286.030,65 | 1 | 11.286.030,65 | 1 |

Jednostavna nabava do iznosa od 200.000,00 kn za robu i usluge, te do 500.000,00 kn za radove provedena je u sveukupnom iznosu od 1.962.842,17 kn. U sljedećoj tablici vidljiv je udio sredstava po vrstama nabave.

***Tablica broj 4.:*** Jednostavna nabava u 2022.g.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  | | --- | --- | --- | | *Jednostavne nabave* | | | | **Robe (bez PDV)** | **Usluge (bez PDV)** | **Radovi (bezPDV)** | | 204.268,25 | 1.432.377,92 | 326.196,00 | |  |  |  |  |  |  |
|  |  |  |  |  |  |  |  |  |
|  | |  |  |  | | --- | --- | --- | | *Jednostavne nabave koje su u vezi s financiranjem iz EU fondova* | | | | **Robe (bez PDV)** | **Usluge (bez PDV)** | **Radovi (bezPDV)** | | 0,00 |  |  |  |  |  |  | | --- | --- | --- | | *Jednostavne nabave koje su u vezi s provedbom Zakona o obnovi zgrada oštećenih potresom* | | | | **Robe (bez PDV)** | **Usluge (bez PDV)** | **Radovi (bezPDV)** | | 0,00 |  |  | |  |  | |  |  |  | | --- | --- | --- | | *Jednostavne nabave koje su u vezi s financiranjem iz EU fondova* | | | | **Robe (bez PDV)** | **Usluge (bez PDV)** | **Radovi (bezPDV)** | | 0,00 |  |  | |  |  |  |  |
|  |  |  |  |  |  |  |  |  |
|  |  |  |  | |  |  |  | | --- | --- | --- | | *Jednostavne nabave koje su u vezi s provedbom Zakona o obnovi zgrada oštećenih potresom* | | | | **Robe (bez PDV)** | **Usluge (bez PDV)** | **Radovi (bezPDV)** | | 0,00 |  |  | |  |  |  |  |
|  |  |  |  |  |  |  |  |  |

**5.3. Sustav unutarnjih kontrola**

Izvještavanje o sustavu unutarnjih kontrola na godišnjoj razini vrši se sukladno propisima kojima se uređuje davanje Izjave o fiskalnoj odgovornosti.

**Provođenje Zakona o fiskalnoj odgovornosti**

Temeljem Zakona o fiskalnoj odgovornosti (NN111/18), te važeće Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila Ravnatelj Uprave za ceste Vukovarsko – srijemske županije dužan je svake godine za prethodnu proračunsku godinu sastaviti Izjavu o fiskalnoj odgovornosti.

Kako bi ista bila vjerodostojna provela se samoprocjena procesa i procedura, te kontrola po proračunskim područjima:

- planiranje proračuna / financijskog plana

- izvršavanje proračuna / financijskog plana

- javna nabava

- računovodstvo

- izvještavanje i ostalo

- transparentnost

- upravljanje imovinom

Navedene kontrole utvrdile su da se sredstva koriste zakonito, namjenski i svrhovito, te da sustav financijskog upravljanja i kontrola funkcionira učinkovito i djelotvorno.

Upitnik i Izjava o fiskalnoj odgovornosti radila se zaključno sa 31.12.2022. godine, te je do Zakonom utvrđenog roka - 28.02.2023. g. dostavljena Vukovarsko-srijemskoj županiji.

**Unutarnja revizija**

Uprava za ceste Vukovarsko – srijemske županije, prema svom ustrojstvu nema unutarnjeg revizora, a sve u skladu sa Pravilnikom o unutarnjoj reviziji u javnom sektoru (NN 42/2016, 77/2019).

Unutarnja revizija uspostavljena u Vukovarsko –srijemskoj županiji obavlja poslove unutarnje revizije u institucijama iz nadležnosti.

Tijekom 2022.godine provedena je unutarnja revizija u Upravi za ceste Vukovarsko – srijemske županije za prethodnu 2021.godinu. Revizijski tim je temeljem obavljene revizije utvrdio kako su uspostavljenim sustavom unutarnjih kontrola Uprave za ceste Vukovarsko-srijemske županije osigurane financijske, organizacijske, kadrovske i tehničke pretpostavke potrebne za ostvarivanje poslovnog cilja. ***Slijedom provedenih kontrola nisu utvrđene nepravilnosti i propusti.***

**Prijave o nepravilnostima temeljem Pravilnika o postupanju i izvještavanju o nepravilnostima u upravljanju sredstvima institucija u javnom sektoru**

Člankom 5., st. 3. Pravilnika o postupanju i izvještavanju o nepravilnostima u upravljanju sredstvima institucija u javnom sektoru (NN 78/20) definirano je da Uprava za ceste Vukovarsko- srijemske županije nije dužna imenovati osobu za nepravilnosti. Istim Pravilnikom kroz čl.15. utvrđeno je da su odgovorne osobe institucija iz nadležnosti JLP(R)S dužne osobi za nepravilnosti u jedinici lokalne i područne (regionalne) samouprave do 28. veljače tekuće godine dostaviti godišnje izvješće o nepravilnostima iz prethodne godine, koje sadrži podatke o nepravilnostima prijavljenim od strane zaposlenika, građana ili anonimnih prijavitelja, odnosno kada nepravilnosti nisu utvrđene tijekom nadležnog postupanja državnih institucija. Iznimno, ako u prethodnoj godini nisu zaprimljene prijave o nepravilnostima, umjesto godišnjeg izvješća o nepravilnostima odgovorna osoba dostavlja osobi za nepravilnosti u nadležnoj instituciji, dopis kojim izjavljuje da u izvještajnom razdoblju nisu prijavljene nepravilnosti.

Uprava za ceste Vukovarsko – srijemske županije u roku je predala izjavu da ***u razdoblju od 1.1.2022.g. do 31.12.2022.g. nisu zaprimljene prijave o nepravilnostima u upravljanju sredstvima Uprave za ceste Vukovarsko-srijemske županije.***

**5.4. Provođenje propisa vezanih uz naknadu za uporabu javnih cesta što se plaća pri registraciji motornih i priključnih vozila**


Osnovni prihod Uprave za ceste Vukovarsko - srijemske županije je naknada za uporabu javnih cesta što se plaća pri registraciji motornih i priključnih vozila.

Prilikom registracije vozila pravne i fizičke osobe dužne su platiti godišnju naknadu za ceste.

Iznos naknade utvrđen je Pravilnikom o visini godišnje naknade za uporabu javnih cesta što se plaća pri registraciji motornih i priključnih vozila (NN 96/15, NN 98/15). Uplaćena sredstva po ovoj osnovi u 2022.g. ostvarena su na najvišoj razini ako promatramo prihode od 2017.godine i iznose 35.087.075,46 kn, što je za 735.586,23 kn više u odnosu na prethodnu godinu.

**Grafikon br.2.:**

Naplaćene naknade za ceste po mjesecima u razdoblju od 2019.g. do 2022.g.



Godišnja naknada za ceste uplaćuje se u stanicama za tehnički pregled ili direktno na transakcijski račun Uprave za ceste Vukovarsko - srijemske županije.

Sukladno Pravilniku o postupku i načinu ostvarivanja prava na oslobađanje plaćanja godišnje naknade za uporabu javnih cesta i cestarine (NN 136/11) invalidne osobe oslobođene su plaćanja godišnje naknade za uporabu javnih cesta.

Pravo na povrat uplaćene naknade za ceste imaju invalidne osobe koje su platile naknadu za ceste, a sukladno gore navedenom Pravilniku su trebale biti oslobođene, te pravne i fizičke osobe (Pravilnik o visini godišnje naknade za uporabu javnih cesta što se plaća pri registraciji motornih i priključnih vozila NN 96/15, NN 98/15, čl. 7.) koje odjave vozilo prije isteka registracije.

Refundaciju sredstava koja su isplaćena za povrat naknade za ceste invalidnim osobama direktno sa transakcijskog računa ŽUC-a, kao i sredstava koja nisu naplaćena u STP temeljem Rješenja o oslobođenju plaćanja, vrši Ministarstvo mora, prometa i infrastrukture. Ukupan broj rješenja temeljem ostvarenog prava oslobođenja plaćanja naknade za ceste osobama s invaliditetom u 2022.g. iznosio je 686 (od toga se 655 oslobođenja odnosi na oslobođenja unutar STP, dok je 31 povrata po osnovi oslobođenja unutar Uprave za ceste VSŽ) što čini ukupno 316.140,13 kn godišnje naknade za ceste koju refundira Ministarstvo (oko 1% prihoda od naknade za ceste). Ostvareni povrat navedenih sredstava u 2022. g. iznosi 316.886,59kn.


Iz sredstava Uprave za ceste Vukovarsko - srijemske županije vrše se povrati za pravne i fizičke osobe koje odjave vozilo prije isteka registracije. Djelomičan povrat neiskorištenog dijela naknade temeljem potvrde o odjavi vozila izvršen je 89 puta. Pregled povrata po svim navedenim osnovama daje se u nastavku.

***Tablica broj 5.:*** Izvršeni povrati godišnje naknade za uporabu javnih cesta u razdoblju od 01.01.2022. do 31.12.2022.

|  |  |  |  |  |
| --- | --- | --- | --- | --- |
|  | **Broj predmeta** | **Broj storno predmeta** | **Naplacena naknada** | **Iznos povrata** |
| **Povrat neiskorištenog dijela naknade temeljem potvrde** | 91 | 2 | 135.506,70 kn | 87.492,57 kn |
| **Povrat neiskorištenog dijela naknade - interni unos prema izvodu s uplatnog računa** | 0 | 0 | 0,00 kn | 0,00 kn |
| **Povrat temeljem rješenja o invalidnosti** | 31 | 0 | 17.113,56 kn | 15.277,48 kn |
| **UKUPNO** | **122** | **2** | **152.620,26 kn** | **102.770,05 kn** |

Izvješće o naplaćenoj naknadi za ceste u stanicama za tehnički pregled u 2022.g. od 01.01.2022.g. do 31.12.2022.g. prikaz je stvarno naplaćenih iznosa naknade u STP i dan je u sljedećoj tabeli:

***Tablica broj 6.:*** Izvješće o naplaćenoj naknadi za ceste u STP u 2022g.



Ostvareni prihod po osnovi uplate naknade za ceste, kao i po osnovi refundacije od strane Ministarstva mora, prometa i infrastrukture obuhvaća uplate koje se odnose na 12 mj. 2021.g., odnosno ne obuhvaća sve uplate koje se odnose na prosinac 2022.godine. Zbog navedenog dolazi do razlike u prikazu prihoda od naknade za uporabu javnih cesta što se plaća pri registraciji motornih i priključnih vozila u glavnoj knjizi Uprave za ceste VSŽ, odnosno financijskim izvještajima za 2022.g. i Izvješću o naplaćenoj naknadi za ceste.

**5.5. Vanjski nadzor**

Tijekom poslovne 2022.g., vanjski nadzor nad poslovanjem Uprave za ceste, obavljen je, kako prilikom izrade i usvajanja plana poslovanja, tako i prilikom predaje financijskih izvješća o godišnjem poslovanju, te predaje Upitnika i Izjave o fiskalnoj odgovornosti i ostalih izvješća koja se predaju Hrvatskom saboru, nadležnom Ministarstvu, Ministarstvu državne imovine, Ministarstvu gospodarstva, poduzetništva i obrta, Državnoj reviziji, Županiji Vukovarsko- srijemskoj, HC d.o.o., financijskoj agenciji, Državnom zavodu za statistiku, a kako slijedi:

1. Ministarstvo mora, prometa i infrastrukture daje svoju suglasnost na prijedlog godišnjeg plana Uprave za ceste. Plan se usuglašava i sa planom Hrvatskih cesta d.o.o. Zagreb, radi utvrđivanja iznosa sredstava za kriterij izvanredno održavanje ŽC i LC i postizanje potrebnog stupnja moderniziranosti ŽC i LC;
2. Skupština Vukovarsko- srijemske županije razmatrala je i dala suglasnost na Financijski plan za 2022.g., te će na svojoj sjednici razmatrati Izvješće o poslovanju Uprave za ceste za 2022.g.;
3. Godišnja temeljna financijska izvješća:

- Bilanca,

- Izvještaj o prihodima i rashodima, primicima i izdacima, klasični i funkcijski,

- Izvještaj o promjenama u vrijednosti i obujmu imovine i obveza,

- Izvještaj o obvezama i Bilješke uz izvještaje,

dostavljaju se: Državnom Uredu za reviziju, FINA-i i Vukovarsko – srijemskoj županiji.

Tromjesečna, polugodišnja i devetomjesečna izvješća: Izvještaj o prihodima i rashodima, Izvještaj o obvezama i Bilješke, dostavljaju se: FINA-i i Vukovarsko – srijemskoj županiji;

1. Upitnik i Izjava o fiskalnoj odgovornosti predaju se Vukovarsko – srijemskoj županiji;
2. Izvješće o javnoj nabavi putem EOJN dostavlja se godišnje, za prethodnu godinu Ministarstvu gospodarstva, poduzetništva i obrta;
3. Godišnji izvještaj o cestama i mostovima, te financijska izvršenja dostavljaju se HC d.o.o.;
4. Registar državne imovine po svakoj promjeni dostavlja se Ministarstvu državne imovine;
5. Izvješće o primjeni Zakona o pravu na pristup informacijama godišnje se dostavlja Uredu povjerenika pri Hrvatskom saboru;
6. Periodična izvješća o stanju i ocjeni kolnika, broju zaposlenih, prihodima, rashodima, zimskoj službi i dr. dostavljaju se Ministarstvu mora, prometa i infrastrukture;
7. Izvješća o zaposlenima dostavljaju se Državnom zavodu za statistiku.

**5.6. Pregled prihoda i primitaka, te rashoda i izdataka Uprave za ceste u 2022.g.**

***Pregled prihoda i primitaka Uprave za ceste u 2022. godini***

U 2022. godini nisu ostvareni primici.

Prihodi Uprave za ceste Vukovarsko - srijemske županije u 2022.g. odnosi se na prihode od poslovanja (naknada za ceste, pomoći iz drugih proračuna, ostali prihodi…).

Prihodi poslovanja u promatranom razdoblju ostvareni su u iznosu od 41.845.202,76 kn, odnosno 105,00% plana.

Pregled prihoda Uprave za ceste u 2022. godini sadržan je u tablici broj 7.

***Pregled rashoda i izdataka Uprave za ceste u 2022.***

Izdaci u 2022.g. odnose se na izdatke za financijsku imovinu i otplate zajmova, a evidentiranja po ovoj osnovi vežu se uz otplatu primljenog kredita - Program Infrastruktura-izgradnja LC46017 Prkovci - B.Greda.

Osnovna podjela rashoda u navedenom razdoblju odnosi se na:

1. Rashode poslovanja

- Redovno održavanje županijskih i lokalnih cesta,

- Izvanredno održavanje županijskih i lokalnih cesta i slični rashodi vezani uz

izvanredno ostvarenje (projektiranje, i sl.),

- Financiranje nerazvrstanih cesta,

- Sufinanciranje općina,

- Rashodi u svezi upravljanja Upravom za ceste;

2. Rashode za nabavu nefinancijske imovine

- Građenje i rekonstrukcija županijskih i lokalnih cesta,

- Nabava opreme i informatizacija.

Pregled rashoda i izdataka Uprave za ceste u 2022.godini, sadržan je u drugom dijelu tablice broj 7.

***Tablica br. 7*** : Pregled prihoda i rashoda

|  |  |  |
| --- | --- | --- |
| Vrsta prihoda | Planirani iznos u kn | Izvršenje |
| **1.Naknada za ceste i druge naknade** | 35.116.100,00 | 36.094.827,92 |
| **2.Pomoći iz drugih proračuna** | 4.635.915,00 | 5.675.208,64 |
| **3.Višak prihoda poslovanja iz prethodnih godina** | 6.013.079,00 | 6.013.078,96 |
| **4.Kazne i ostali prihodi** | 100.000,00 | 75.166,20 |
| **UKUPNI PRIHODI** | **45.865.094,00** | **47.858.281,72** |
| Vrsta rashoda | Planirani iznos u kn | Izvršenje |
| **1. Redovno održavanje cesta** | 16.242.000,00 | 15.992.267,45 |
| **2. Izvanredno održavanje cesta** | 1.821.125,00 | 1.793.014,63 |
| **3. Građenje, modernizacija i rekonstrukcija** | 16.148.400,00 | 9.212.056,14 |
| **4. Financiranje nerazvrstanih cesta** | 3.430.000,00 | 3.445.935,97 |
| **5. Sufinanciranje općina** | 1.313.880,88 | 800.000,00 |
| **6. Poslovanje Uprave za ceste** | 4.613.500,00 | 4.425.132,09 |
| **7. Dugoročni kredit - otplata kamata** | 2.296.188,12 | 2.296.188,12 |
|  |  |  |
| **UKUPNI RASHODI** | **45.865.094,00** | **37.964.594,40** |

***Struktura ostvarenih prihoda***

Ako pogledamo strukturu prihoda ostvarenih u 2022.godini uočavamo da opći prihodi i primici, odnosno prihodi od naknade za ceste i druge naknade te ostali prihodi čine 75,58% ukupnih prihoda, višak prihoda poslovanja 12,56%, pomoći iz drugih proračuna 11,86% ukupnih prihoda.

**Grafikon br.3.:** Struktura ostvarenih prihoda

***Struktura ostvarenih rashoda***

Uspoređujući ostvarenje rashoda Uprave za ceste u 2022.g. sa planom može se zaključiti sljedeće:

- Redovno održavanje ostvareno je u skladu sa planom, 98,46% plana;

- Izvanredno održavanje ostvareno je 98,46% u odnosu na Plan za 2022.g.;

- Izvršenje poslova građenja i rekonstrukcije cesta iznosilo je 57,05% u odnosu na Plan

za 2022.godinu;

- Financiranje nerazvrstanih cesta ostvareno je 100,46% u odnosu na plan za 2022.g.;

- Sufinanciranje općina ostvareno je 60,89% u odnosu na plan za 2022. godinu;

- Program zaduživanja (otplata anuiteta i kamate za primljene kredite) ostvaren je u planiranom iznosu 100,00%;

- Realni troškovi poslovanja Uprave za ceste ostvareni su 95,92% u odnosu na plan, a u strukturi ostvarenih ukupnih rashoda iznose 11,66%.

S ciljem da sačuva i održava zadovoljavajuće tehničko stanje cesta kako bi se mogao odvijati nesmetan i siguran promet neprekidno tijekom cijele godine, Uprava za ceste VSŽ najviše ulaže upravo u taj segment što se i uočava u strukturi ostvarenih rashoda gdje redovno i izvanredno održavanje cesta čini 46,85% ukupnih rashoda.

Građenje i modernizacija cesta čine 24,26% ukupnih rashoda, financiranje nerazvrstanih cesta i sufinanciranje općina 11,18% ukupnih rashoda.

Razlozi odstupanja od plana su sljedeći:

*GRAĐENJE, MODERNIZACIJA I REKONSTRUKCIJA CESTA*

*Građenje:*

*-ŽC4223 - Otok (D537)-Bošnjaci(D214) - izgradnja dijela 3.faze realizirati će se u 2023.godini;*

*- Geodetska podloga, parcelacija i idejni projekt za LC 46002 Bobota (Ž4111) – Trpinja (D2) ugovoreni su u 2022.g. te će se izraditi u 2023.godini;*

*-Geodetska podloga te idejni i gl.projekt za LC46032 Banovci (D-46) -Vinkovački Banovci planiraju se izraditi u 2023.godini;*

*- Izgradnja semafora ispred OŠ u Prkovcima na ŽC 4167 dovršiti će se u 2023.godini;*

*- Idejno rješenje za izgradnju LC 46019 Retkovci (ŽC4167)- Ivankovo – Andrijaševci (ŽC4166) završiti će se u 2023.godini.*

*Rekonstrukcija:*

*-Rekonstrukcija dionice od Mikluševaca do Čakovaca na LC 46015 Čakovci (LC46014) - Mikluševci (ŽC4196)* *i stručni nadzor realizirati će se u 2023.godini.*

*-Završetak rekonstrukcije raskrižja u kružni tok na ŽC4136 - ul. A.Stepinca i ul. Bana Jelačića na ŽC4136 i nerazvrstanih cesta ul.S.Radića i ul. I. Meštrovića na dionici kroz Cerić i stručni nadzor realizirati će se u 2023.godini.*

IZVANREDNO ODRŽAVANJE CESTA

*- Snimanje županijske ceste Ž4149 Karadžićevo (L46059) – Jarmina (D518) te izrada elaborata prema Zakonu o cestama izvršiti će se u 2023.godini.*

*- Prometni elaborat za raskrižje županijskih cesta ŽC4121Laslovo (DC518) - Korog - Tordinci (ŽC4148) i ŽC 4122 Silaš (LC44083) - Korog (ŽC4121) završiti će se u 2023.godini;*

SUFINANCIRANJE OPĆINA *- jednim dijelom je izvršeno u 2022.g., te će se I. Rebalansom plana građenja i održavanja ŽC i LC za 2023.g. utvrditi izvršenje preostalog dijela.*

**6. REDOVNO ODRŽAVANJE ŽUPANIJSKIH I LOKALNIH**

**CESTA VUKOVARSKO-SRIJEMSKE ŽUPANIJE**

Kontinuiranim radovima redovnog održavanja i u 2022. godini zadržala se funkcionalnost svih elemenata županijskih i lokalnih cesta.

U okviru redovnog održavanja županijskih i lokalnih cesta u 2022.godini, prikazane su količine izvršenih radova prema vrstama poslova koji čine redovno održavanje:

- pregled javnih cesta;

- opće održavanje kolnika;

- održavanje asfaltnog kolnika;

- održavanje kolnika od kamenog materijala;

- održavanje bankina;

- održavanje usjeka, zasjeka i nasipa;

- održavanje objekata za odvodnju;

- održavanje opreme cesta;

- izrada oznaka na kolniku;

- košenje trave i održavanje zelenila;

- redovito održavanje mostova;

- održavanje cesta i objekata u zimskim uvjetima;

- radovi po posebnom nalogu

Tijekom godine, osim navedenih poslova izvršavali su se i sljedeći poslovi:

- ophodnja, obavješćivanje javnosti o stanju prohodnosti županijskih i lokalnih

cesta, izvanredni događaji na njima i meteorološkim uvjetima značajnima za

sigurno odvijanje prometa,

- tehnička regulacija prometa u izvanrednim događajima i kod izvođenja svih

vrsta radova na cestama i objektima,

- prikupljanje podataka za bazu podataka javnih cesta i njeno dopunjavanje.


Redovno održavanje županijskih i lokalnih cesta financirano je iz općih prihoda i primitaka, odnosno naknade za ceste što se plaća pri registraciji motornih i priključnih vozila.

Planom zimske službe Uprava za ceste imala je: jedanaest kamiona opremljenih silosnim ili vučnim posipačima i ralicama, dva utovarna stroja u mjestima pripravnosti i ophodarske kamione u svakoj nadcestariji za obilazak i sitne intervencije.


Temeljem iskustvenih podataka, konfiguracije terena i mikroklimatskih uvjeta, organizacija i izvođenje radova zimske službe sa četiri stalna mjesta pripravnosti: Vinkovci, Vukovar, Ilok i Županja, izvršena je, prema Operativnom Planu zimske službe, bez zastoja i ograničenja u javnom prometu. Nije bilo primjedbi od strane Ministarstva unutarnjih poslova i Inspekcije cestovnog prometa i cesta, s kojima je ostvarena neposredna operativna suradnja, kako bi se osigurala prohodnost svih javnih cesta, u što kraćem vremenskom roku.

U okviru ovoga poglavlja u tablici br. 10., br. 11 i br.12. prikazani su izvršeni radovi redovnog održavanja, po grupama radova i za vremensko razdoblje od 1. do 12. mjeseca 2022.g.

***Tablica br.8.:*** Izvedeni radovi redovnog održavanja u ukupnom iznosu po nadcestarijama



***Tablica br.9.:*** Izvedeni radovi redovnog održavanja u ukupnom iznosu po poziciji održavanja



Obračun izvršenih radova redovnog održavanja županijskih i lokalnih cesta od 01.01.2022.g. do 31.12.2022.g. prikaz je stvarno izvedenih radova na terenu. Ostvareni rashod za radove redovnog održavanja županijskih i lokalnih cesta obuhvaća 12 mjesečnih situacija koje su plaćene u 2022. godini ( od 12 mjeseca 2021.g. do 11 mjeseca 2022.g. ), te druge vezane rashode za održavanje ŽC i LC. Zbog navedenog dolazi do razlike u prikazu rashoda po osnovi redovnog održavanja.

***Tablica br.10.:*** Rashodi redovnog održavanja u 2022.godini

|  |  |  |
| --- | --- | --- |
| ***OPIS*** | ***II.REBALANS 2022***  ***IZNOS U KN*** | **IZVRŠENJE**  **2022.G.** |
| Redovno održavanje županijskih i lokalnih cesta | 15.260.000,00 | 15.041.555,94 |
| Sol | 250.000,00 | 247.214,34 |
| Redovno održavanje semafora i brojača prometa | 250.000,00 | 221.930,00 |
| Slivna vodna naknada | 482.000,00 | 481.567,17 |
| SVEUKUPNO | **16.242.000,00** | **15.992.267,45** |

**7. IZVRŠENJE PROGRAMA GRAĐENJA, REKONSTRUKCIJE, MODERNIZACIJE I IZVANREDNOG ODRŽAVANJA ŽC I LC**

Tablica br.11. Pregled ulaganja u izgradnju županijskih i lokalnih cesta u 2022.g.

|  |  |  |  |
| --- | --- | --- | --- |
| BROJ CESTE | NAZIV DIONICE/OPIS | II.REBALANS  2022.G. | IZVRŠENJE U 2022.G.  IZNOS U KN |
| ŽC  4223 | **Otok (D537) - Bošnjaci (D214)** | **5.035.595,00** | **4.015.594,62** |
| Izgradnja dionice 3.faze županijske ceste | 3.937.095,00 | 3.937.094,62 |
| Stručni nadzor | 78.500,00 | 78.500,00 |
| Nastavak 3.faze izgradnje županijske ceste | 1.000.000,00 | - |
| Stručni nadzor | 20.000,00 | - |
| LC  46017 | **Prkovci (Ž4167) - B.Greda (D520)** | **1.850.750,00** | **1.850.663,24** |
| Izgradnja habajućeg sloja od Prkovaca do mosta na kanalu Bitulja | 1.815.000,00 | 1.814.913,24 |
| Stručni nadzor | 35.750,00 | 35.750,00 |
| LC  46002 | **Bobota (Ž4111) - Trpinja (D2)** | **167.750,00** | **64.750,00** |
| Idejno rješenje  Idejni projekt  Geodezija- geodetska podloga  Geodezija - parcelacija | 64.750,00  67.000,00  22.000,00  14.000,00 | 64.750,00 |
| ŽC  4194 | **D46 - N.Jankovci - Ž4172** | **1.837.000,00** | **1.836.947,37** |
| Izgradnja propusta na kanalu Vidor | 1.799.000,00 | 1.798.947,37 |
| Stručni nadzor | 38.000,00 | 38.000,00 |
| ŽC  4167 | **Ivankovo (D46) - Retkovci - Prkovci - Cerna (Ž4170)** | **536.800,00** | **248.750,01** |
| Izrada gl. projekta izgradnje mosta preko rijeke Biđ u Šiškovcima | 249.625,00 | 248.750,01 |
| Izgradnja semafora ispred OŠ u Prkovcima | 287.175,00 | - |
| LC  46032 | **Banovci (D46) - Vinkovački Banovci** | **70.500,00** | **24.250,00** |
| Idejno rješenje | 24.250,00 | 24.250,00 |
| Geodetska podloga | 6.250,00 | - |
| Idejni i gl. Projekt | 40.000,00 |
| LC  46019 | **Retkovci (ŽC4167)-Ivankovo –Andrijaševci (ŽC4166)** | **148.000,00** | **-** |
| Idejno rješenje | 148.0000,00 | - |
| SVEUKUPNO | | **9.646.395,00** | **8.040.955,24** |

Tablica br.12. Pregled ulaganja u rekonstrukciju županijskih i lokalnih cesta u 2022.g.

|  |  |  |  |
| --- | --- | --- | --- |
| BROJ CESTE | NAZIV DIONICE/OPIS | II.REBALANS 2022.G.  IZNOS U KN | IZVRŠENJE U 2022.G.  IZNOS U KN |
| LC  46015 | **L46014 - Mikluševci (Ž4196)** | **5.100.000,00** | **-** |
| Rekonstrukcija dionice od Mikluševaca do Čakovaca | 5.000.000,00 | - |
| Stručni nadzor | 100.000,00 | - |
| ŽC  4137 | **Nuštar (D55) - Bogdanovci - A.G. Grada Vukovara** | **1.080.740,00** | **1.080.738,40** |
| Stručni nadzor | 26.240,00 | 26.240,00 |
| Rekonstrukcija raskrižja u Bogdanovcima u kružni tok | 1.054.500,00 | 1.054.498,40 |
| ŽC  4136 | **Rek. raskrižja u kružni tok - ul. A.Stepinca i ul. Bana Jelačića na ŽC4136 i nerazvrstanih cesta ul.S.Radića i ul. I. Meštrovića na dionici kroz Cerić** | **228.265,00** | **-** |
| Nadzor | 4.200,00 | - |
| Rekonstrukcija | 224.065,00 | - |
| SVEUKUPNO | | **6.409.005,00** | **1.080.738,40** |

Tablica br.13. Pregled ulaganja u izvanredno održavanje županijskih i lokalnih

cesta u 2022.g.

|  |  |  |  |
| --- | --- | --- | --- |
| BROJ CESTE | NAZIV DIONICE/OPIS | II.REBALANS 2022.G.  IZNOS U KN | IZVRŠENJE U 2022.G.  IZNOS U KN |
| LC  46034 | **Mohovo (D2) - Lovas (Ž4174)** | **579.000,00** | **578.873,38** |
| Stručni nadzor | / | / |
| Sanacija | 579.000,00 | 578.873,38 |
| ŽC  4192 | **Rokovci (Ž4170) - A.G. Grada Vinkovaca** | **583.000,00** | **582.946,25** |
| Zaštitna ograda i prometna signalizacija | 583.000,00 | 582.946,25 |
| ŽC  4196  4174  4173  LC 46017 | **Opatovac (D2) - Lovas (Ž4173)**  **Svinjarevci (D57)-Čakovci-Mikluševci (Ž4173)**  **A.G. Grada Vukovara - Tovarnik (D46)**  **Prkovci (Ž4167) – B.Greda (D520)** | **465.625,00** | **465.625,00** |
| Prometni elaborati | 155.000,00  73.875,00  224.250,00  12.500,00 | 155.000,00  73.875,00  224.250,00  12.500,00 |
| ŽC  4199 | **Ilok (ŽC4200 – GP Principovac)** | **166.000,00** | **165.570,00** |
| Izv. održavanje semafora u Iloku | 166.000,00 | 165.570,00 |
| ŽC  4149 | **Karadžićevo (LC46059) - Jarmina (DC518)** | **17.500,00** | **-** |
| Snimanje županijske ceste; k.č.br.1388  k.o. Jarmina | 17.500,00 | - |
| ŽC4121  ŽC4122 | **Laslovo (DC518) - Korog - Tordinci (ŽC4148)**  **Silaš (LC44083) - Korog (ŽC4121)** | **10.000,00** | **-** |
| Izrada prometnog elaborata | 10.000,00 | - |
| SVEUKUPNO | | **1.821.125,00** | **1.793.014,63** |

Tablica br.14. Pregled ostalih rashoda vezanih uz ulaganja u rekonstrukciju

i izgradnju ŽC i LC u 2022.g.

|  |  |  |  |
| --- | --- | --- | --- |
| Red.br. | Opis | II.REBALANS 2022.G.  IZNOS U KN | IZVRŠENJE U 2022.G.  IZNOS U KN |
| 1. | OSTALO-PUG, LOKACIJSKE/ GRAĐEVINSKE DOZVOLE I SL. | 93.000,00 | 90.362,50 |
| SVEUKUPNO | | 93.000,00 | 90.362,50 |

***Tablica br.15.: Pregled ulaganja u cestovnu infrastrukturu***

***temeljem ugovora o sufinanciranju u 2022.g.***

|  |  |  |  |
| --- | --- | --- | --- |
| **OPĆINA** | **DIONICA**  **/OBJEKT** | **II.REBALANS**  **2021.G.**  **IZNOS U KN** | **IZVRŠENJE**  **2021.G.**  **IZNOS U KN** |
| OPĆINA ANDRIJAŠEVCI | Izgradnja biciklističke staze na županijskoj cesti Ž4192 | 700.000.00 | 700.000.00 |
| OPĆINA ANDRIJAŠEVCI/ | Građenje parkirališta na cestovnom zemljištu uz ŽC 4170 | 100.000,00 | 100.000,00 |
| SUFINANCIRANJE OPĆINA | - | 513.880,88 | - |
| SVEUKUPNO SUFINANCIRANJE OPĆINA | | **1.313.880,88** | **800.000,00** |

***Tablica br.16.: Naturalni pokazatelji /* IZGRADNJA, REKONSTRUKCIJA I IZVANREDNO ODRŽAVANJE ZA 2022.G.**

|  |  |  |  |
| --- | --- | --- | --- |
| **Red.**  **br.** | **Broj ceste** | **Naziv ceste (dionice)** | **m´** |
| 1. | ŽC4223 | Otok (D537)-Bošnjaci(D214) | 1300 |
| 2. | LC46017 | Prkovci (Ž4167) - B.Greda (D520) | 3030 |
| 3. | ŽC4137 | Nuštar (D55) - Bogdanovci - A.G. Grada Vukovara | 220 |
| 4. | LC46034 | Mohovo (D2) - Lovas (Ž4174) | 500 |

**8.IZVRŠENJE TROŠKOVA UPRAVLJANJA UPRAVOM ZA CESTE**

U ukupnim rashodima Uprave za ceste, troškovi poslovanja Uprave u 2022.g. imali su učešće od 11,66%, a njihovo izvršenje prikazano je u tablici br. 17.

***Tablica br.17.:***Izvršenje troškova poslovanja Uprave za ceste

|  |  |  |  |  |
| --- | --- | --- | --- | --- |
| ***Red.***  ***broj*** | ***Opis*** | ***Iznos u kn*** | | |
| ***Plan*** | ***Izvršenje*** | ***Indeks***  ***4:3*** |
| 1. | Trošak Uprave | 2.632.000,00 | 2.621.069,64 | 99,58 |
| 2. | Ostali troškovi poslovanja | 1.862.500,00 | 1.769.416,09 | 95,00 |
| 3. | Nabava opreme i informatizacija | 119.000,00 | 34.646,36 | 29,11 |
|  | ***U K U P N O*** | 4.613.500,00 | 3.733.309,11 | 95,92 |

Struktura troškova upravljanja u ukupnim rashodima Uprave za ceste, bila je sljedeća:

* trošak Uprave (bruto plaće i naknade) 6,90%
* ostali troškovi poslovanja 4,66%
* nabava opreme i informatizacija 0,09%

**9. ZAKLJUČNA RAZMATRANJA**

Sustavno praćenje prihoda od naknade za ceste u razdoblju 2017.g.-2022.g. pokazuje porast u 2022.godini u odnosu na prethodno petogodišnje razdoblje, a za ≈ 2% u odnosu na 2021.godinu. Zahvaljujući tome ali i ostalim uprihodovanim sredstvima u vidu kapitalnih pomoći i drugih prihoda, evidentan je napredak u smislu povećanja prihoda.

Podizanje kvalitete stanja kolnika na području VSŽ primjetno je i u 2022.godini, te trenutno imamo 76,2 % asfaltiranih kolnika pod upravljanjem, čime je nastavljen trend godišnjega rasta u odnosu na prethodnu godinu.

Uprava za ceste VSŽ kontinuirano djeluje u pravcu poboljšanja sigurnosti prometa na županijskim i lokalnim cestama, koje se nalaze pod njenim upravljanjem. Planom građenja i održavanja ŽC i LC, te financijskim planom utvrđeni su godišnji ciljevi. Najvećim dijelom ti su ciljevi i ostvareni.

Najveći dio sredstava utrošen je za redovno i izvanredno održavanje županijskih i lokalnih cesta u iznosu od 17.785.282,08 kn. U redovno održavanje u ovoj godini uloženo je 15.992.267,45 kn, a u okviru projekata izvanrednog održavanja utrošeno je 1.793.014,63 kn. Znatan dio rashoda izvanrednog održavanja odnosi na izvođenje radova na LC46034 Mohovo (D2) - Lovas (Ž4174) i postavljanje zaštitne ograde i prometne signalizacije na ŽC4192 u Rokovcima. Preostala sredstva usmjerena su na izradu prometnih elaborata za potrebe dopune prometne signalizacije na županijskim i lokalnim cestama te sanaciju semafora u Iloku na ŽC4199.

Programom građenja, modernizacije i rekonstrukcije županijskih i lokalnih cesta za 2022. godinu realizirano je 9.212.056,14 kn. U najznačajnijem dijelu ostvarenje se odnosi na izvođenje radova izgradnje dijela 3. faze ŽC4223 Otok (D537) – Bošnjaci (D214) u iznosu od 4.015.594,62 kn. Za nastavak rekonstrukcije raskrižja u kružni tok u Bogdanovcima na ŽC4137, drugu fazu izgradnje LC 46017 na dionici I. od naselja Prkovci do mosta na kanalu Bitulja i izgradnju propusta na kanalu Vidor na ŽC4194 uloženo je 4.768.349,01 kn. Rekonstrukcija raskrižja u kružni tok u Bogdanovcima ostvarena je u suradnji s Općinom Bogdanovci.

Zajedničkom suradnjom s JLIP(R)S osiguralo se postizanje zajedničkih ciljeva ulaganjem u cestovnu infrastrukturu čijom se realizacijom postiglo podizanje razine kvalitete lokalnih i nerazvrstanih cesta na području velikih gradova, te unapređenje javnog prijevoza kroz sufinanciranje projekata u općinama VSŽ. Za sufinanciranje i financiranje cesta na području Vukovarsko – srijemske županije izdvojeno je 4.245.935,97 kn od čega je najviše utrošeno za financiranje nerazvrstanih cesta na području "velikih gradova" Vinkovaca i Vukovara – 3.445.935,97 kn.

Uprava za ceste Vukovarsko-srijemske županije trenutno skrbi o 623 kilometra javnih cesta u koje je tijekom 2022.g. uloženo 31.243.274,19 kn. Temeljem iznijetog može se zaključiti kako se uprihodovana sredstava ulažu upravo u povećanje kvalitete cestovne infrastrukture, te da investicije u ŽC i LC, kao i troškovi njihovog održavanja čine 82% ukupno ostvarenih rashoda usmjerenih na ulaganja u ceste na području naše županije.